amawal am wakken d irem di tesnilest tamatut, yemmal-d tagrumma n tayuninswacu yeddes umeslay neɣ tutlayt n kra n temɣiwent.Mi ara nettmeslay ɣef umawal, nettarra-d azal i umyag d yisem, acku d ineggura-ya i yellan swaṭas di tutlayt. Tasnalɣamkant d tussna izerrwen talɣa n wawalen d unamek-nsen, terza beṭṭu n wawalen yettwasbaden s walɣacen-is it-yessudsen, teɛna talɣa d unamek. Tasnalɣant d ayen yerzan tawsit, amḍan, addad, ma d tabadut tasnamkant terza anamek n wawal.Tazrewt-nteɣ, tsawweḍ-aɣ ɣer kra n yigemmaḍ, tsekna-aneɣ-d amek i d-yettili usileɣ n umawal, d wamek tettili talɣa n yimyagen d yismawen akked yiferdisen n tesnamka daɣen nessaweḍ deg-s ad nissin tafyirt tukrift, Leṣnaf-is d wamek i as-yettruḥu unamek-is anaṣli yettɣimias-d kan unamek-is uffir.